הם עמלו עונה שלמה, לא נחו לרגע, מדורי החברה כמעט לא עמדו בקצב הסיקור. הגיע הרגע הזה בשנה שאנחנו מחלקים ציונים וירטואליים וחסרי משמעות לסלבס שלנו, שנתנו כתף, זמן ונוזלי גוף כדי שאנחנו נוכל לשקוע לעולם אסקפיסטי נוצץ ומלא ברק. אז כמה הצלחתם להסעיר אותנו השנה? אמא, הבטחת לנו תעודות לט"ו בשבט, והגיע הזמן לקיים. תעודות 2014, הפעם בסימן המין הנשי.

התלמידה: בר רפאלי

קעקוע ראשון אחרי 28 שנות. בר רפאלי (צילום: ענת מוסברג)

דיקפריו

אחרי שהצטיינה בשנה שעברה, רפאלי ממשיכה להעשיר את חיינו בתלאות נעורים מתוקות מהסוג שאינו נגמר, כיאה למי שמסמלת את נעורינו הנצחיים כאומה. גם אחרי 28 שנות היא מתקעקעת לראשונה בחייה (קעקוע של פרפר! תמיד היתה פורצת דרך). אמנם לבנבן, קטנטן וילדותי מעט, אבל מישהו היה צריך להחליף אתבמשוואה עם אפס הנעלמים ששמה בר רפאלי. במקביל היא לא הזניחה את ההיסטוריה המשותפת שלנו וריפררה לתקופה היפה ההיא עם הבחור, בצורת הגשת תלונה במשטרה נגד צלם פפראצי חמדן.

הפופיק הלאומי. רפאלי ב"אקס פקטור" (צילום: טל גבעוני)

למרות שלא גרפה הישגים במקצוע החשוב מכולם, כשזה מגיע ליחסי ציבור – הרומן הרומנטי – רשמה הנסיכה לפחות פרידה מתוקשרת אחת, הפרידה מחברת "פוקס". אבל כל ריק סופו שיתמלא, והפופיק הלאומי לא נותר בלתי ממותג לזמן רב. הוא אולי לא קרץ לכם על איילון אבל הוא חייך אליכם ב"אקס פקטור", שם רפאלי השתדלה למקם את עצמה בנישת "אני ראיין סיקרסט , אני אוהב את כולם, וכמו כן לא אצא מהארון לעולם" המאתגרת.

ציון: טוב ביחסי ציבור וטוב מאוד במוך טבורי.

התלמידה: אסתי גינזבורג

טלנובלה. אסתי גינזבורג ועדי קייזמן (צילום: ענת מוסברג)

עדי קייזמן

, לא היתה שערורייה מהסוג שמשובב את הנפש. גינזבורג הצעירה נתבעה על ידי אבא שלה שהאיץ בה ובבעלה להעביר אליו את הכסף שמגיע לו עבור הווילה שמכר להם. הם מצידם תבעו אותו בחזרה וטענו שהם דווקא מממנים את מערכת היחסים ההדוקה שלו עם הוצאה לפועל וכמו כן את האספרסו שלו בבוקר ואת הג'קוזי שהוא אוהב ככה לשים על הזרם שלו את האצבעות של הרגל. עדיין לא נרשמה הכרעה בעניין, אבל גם ככה הווג'ראס המשפחתי הזה קצת צובט את הלב, שמתאווה לטלנובלה מתחום האהבה והיצרים שכולנו למדנו לאהוב ולהוקיר.

רגעי קאלט. גינזבורג עם אסי עזר ב"כוכב הבא"

בינתיים, ביקום מקביל, אסתי גינזבורג סיפתחה את הקריירה הטלוויזיונית שלה כנערת הגלגל ב"כוכב הבא". ההשוואה לבר רפאלי שכיכבה במדרכה ממול ב"אקס פקטור", והגיעה עם ניסיון טלוויזיוני קצת יותר עשיר מכלום, לא עשתה לה חסד. אפשר להבין את הצורך להרוויח את לחמו של אביה, אבל נראה מוזר שאף אחת מהדמויות שחגות סביב הקריירה של גינזבורג, ומן הסתם התמצאו בחומר, לא וידאו שהיא מוכנה כדי לחסוך ממנה את רגעי הקאלט שליוו את התפקיד הראשון שלה על המסך. ניחא. גינזבורג היא נערה חזקה, שכבר הוכיחה יכולות עמידה בפני תביעות הציבור החמדן, ורוב הסיכויים שהיא תמריא גם משם ותמשיך לעשות לביתה (או לביתו של אבא שלה, תלוי מה יפסוק השופט).

ציון: כמעט טוב בכביסה ביתית, טוב מאוד בסטייק שאינו שוקולד.

התלמידה: יונית לוי

מוסיפה את התואר "אימהית". יונית לוי עם עידו רוזנבלום (צילום: מוטי לבטון)

רוני דניאל

ההילוך המתבקש עם העגלה (צילום: ענת מוסברג)

ומדי פעם לשורר משפט או שניים באיטלקית.

אלא שהשנה יונית לוי טיפחה לפנים משורת הדין את המהלך התדמיתי המשתלם ביותר לסלבס: הריון ולידה. ממוקד מצד אחד – לא מתפזר על אינסוף תחומים; מצד שני ארוך ומתפתח – תשעה חודשים פוטוגניים של שלבי ההריון ואז ההילוך המתבקש עם העגלה בשדרות כלשהן; אנושי וקונצנזואלי – הבאת ילדים לעולם היא כנראה המוסכמה החברתית המקובלת והאהודה מכולן, ובעיקר תחסוך ממנה געיות מצד עיתונאי פולניה שדורשים לדעת מתי ואיפה היא מתכוונת להתעבר. לא שיונית היתה זקוקה לזה מבחינה תדמיתית, אבל עכשיו בנוסף לכל מעלותיה הידועות (ו עידו רוזנבלום הוא בהחלט אחת מהן) היא תוסיף גם את התואר "אימהית".

ציון: טוב מאוד בלהיות יונית לוי.

התלמידה: נינט טייב

היה היתה מאמי לאומית, יפהפייה וכריזמטית, שמדינה שלמה עקבה אחריה וחילקה לה ציונים בתכיפות גבוהה יותר מאשר לשאר התלמידים בשכבה שלה. אחרי מספר שנים במערכת החינוך הממלכתית הבינה הנערה שההיסטוריה לא לימדה אותנו דבר, וגם לא המתמטיקה והאזרחות, והחליטה לעבור לבית הספר הפתוח. במסגרת המשוחררת הזאת היא כבר בעטה כה וכה, התנערה מזוועות המיינסטרים והתנסתה בשלל צורות ביטוי של האישיות שלה. הזמן טס כשנהנים ובסוף קרה לה מה שקורה לרובנו, אם נרצה ואם לא – היא הגיעה לגיל 30.



הגיעה לגיל 30. נינט טייב (צילום: ענת מוסברג)

אולי זה המספר הזה, שיש בו מן הקטליזטור, ואולי זה רק צירוף מקרים, אבל מהצד נדמה שאחרי שלושה עשורים נינט שבעה מהמרד והיא מתחילה את המסלול חזרה. חשבתם ש מיילי סיירוס המציאה את המטוטלת? נינט רוכבת עליה כבר שנים, ועכשיו בכיוון הבסיס ממנו יצאה להקפה הארוכה הזאת. עיתוי מושלם עבורה להחליף גרדרובה בהופעה שהיא חייה ולסמן לנו שהנה עוד עידן נגמר.

יישאר על המפה? נינט עם יוסי מזרחי (צילום: מוטי לבטון)

מערכת היחסים שלה עם יהודה לוי גוועה, מאחוריה נותרו לא מעט משורבבי לשון שקיוו שהשניים יתמסדו ויעמידו צאצאי סלבס טהורי גזע. למשרה שהתפנתה קיבלה נינט את יוסי מזרחי , חבר הקולקטיב (יש לך את זה ביותר הרצל?). בחור אנונימי כמעט בסטנדרט שלה, שצעיר ממנה בחמש שנים. עכשיו הם בתחילתה של מערכת יחסים עליזה ורגועה, לפחות תדמיתית. אם מדובר בריבאונד או במשהו שיישאר על המפה, רק הזמן יגיד.

ציון: בינתיים נינט מסיימת את המחצית עם טוב מאוד בבגרות וכמעט טוב על סדר וניקיון.

התלמידה: גל גדות

ההסברה הישראלית מעולם לא נראתה טוב יותר. גל גדות (צילום: MCT)

בעוד טובות בנותינו שוקדות על לימודיהן כאן, בארץ זבת חלב ו אריק איינשטיין , גל גדות שלחה את עצמה לסאמר סקול בארצות הברית שנמשך כבר כמה שנים טובות. השנה היא גם קיבלה שם תעודת הצטיינות, ובצדק. היא קיבלה את התפקיד הנחשק של וונדר וומן בסרט הוליוודי עתיר תקציבים וגיבורי על. אז נכון שהיא קצת רזה מדי (כן, רבותי, אחרית הימים זה כאן!), או ככה לפחות טוענים מעריצי הז'אנר, אבל ההסברה הישראלית מעולם לא נראתה טוב יותר ועל כך אנו מודים לך, גל גדות.

ציון: כבוד לבחורה שהביאה השנה תעודה שכולה טוב מאודים, ועוד בשפה זרה. תאכל אבק, אביגדור ליברמן .

התלמידה: מארינה מקסימיליאן בלומין

אם מצמצתם השנה, רוב הסיכויים שפספסתם את המטמורפוזה שעשתה ממ"ב. מתלמידה מסורה ומיושבת דעת היא חתכה לדשא, ובצדק. למרות שזה נראה שהיא איתנו כבר מאז המפץ, ממ"ב רק הרגע סגרה 26. הנתון הזה אולי יקל עלינו להיזכר שממ"ב היא בסך הכל נערה, מקסימיליאן "early" בלומין, שהספיקה המון בשש השנים שעברו מאז נחשפנו אליה ב"כוכב נולד". לכן אין להתפלא שהיא דוחה את הכניסה לעולם המבוגרים, בין היתר בצורת השלכה נערית של מחויבויות או סמלים אחרים למתינות או בגרות.

מתעקשת למצות את גילה הביולוגי. מארינה מקסימיליאן (צילום: ענת מוסברג)

זה התחיל עם השמטת שק-חול הנישואים ל עמית קרני , ובצדק - חתונה היא לא יותר מהצעת הגשה, מסיבה שצריך לדעת מתי לפרוש ממנה. במקביל הציפור החופשייה ששוכנת בבלומין השילה גם מטען עודף אחר, בצורת קילוגרמים, ומתחתיה עלתה ובאה פיגורה שובבה שמאותתת לנו שאין זמן לנוח, כי כבר מתחיל עוד סיבוב במרוץ, אבל עדיין אפשר לדגמן למידות גדולות.

ציון: טוב מאוד בשבירת מוסכמות.

בקטנטנה

לא נסיים פה בלי ציוני שבח ל אפרת גוש , שלא מפסיקה להפתיע בלי להפתיע באמת, והפעם עושה חניית קבע אצל המבוגר האחראי הנוכחי, יובל סיגלר . ברכות ובהצלחה עם זה.



ל רותם סלע שבשקט בשקט הפכה לשחקנית עם "אבודים באסיה" ו"להיות איתה", ועכשיו היא בדרך לעוד ילד (דיר בלאק עם הסקיני ביציאה מהבייבי ליס, הא?)



ל טיטי איינאו שאולי לא עשתה רינה מור במיס עולם, אבל כן הצליחה לפלס את דרכה בתוך כל השיער של מוש בן ארי עד ללב שלו.

